На сцэну выходзілі даўно створаныя і вядомыя ў сталіцы і ў краіне ансамблі цымбалістаў “Беларусачка”(кіраўнік – Людміла Чысціліна-Кулакова) і “Залатая струна” (кіраўнік – Ганна Полесава), маладзейшы, але ўжо знакаміты ансамбль “Take style”(кіраўнік – Таццяна Іванова). Асаблівая ўвага слухачоў ды іх сімпатыі былі скіраваныя на салістаў. Усе яны паказалі сябе адданымі музыцы і натхнённымі выканаўцамі, выклікаўшы бурныя апладысменты залі . Дарэчы, большасць удзельнікаў канцэрта мае званні лаўрэатаў і дыпламантаў музычных конкурсаў. Лепшыя з лепшых нядаўна зноў падцвердзілі статус сапраўдных віртуозаў: Віктар Макаранка, Максім Кірыкаў і Анжаліка Невар занялі адпаведна першае, другое і трэццяе месцы ў VI Рэспубліканскім конкурсе імя І. Жыновіча.